Poliisi on tänään aloittanut toisen näytteenottokierroksen Tampereen Tesoman henkirikoksen takia.

Poliisit kiertävät alueella ja ottavat miehiltä sylkinäytteitä dna:n selvittämistä varten.

Alueen asukkailta aiotaan myös kysellä mahdollisista havainnoista, jotka liittyvät vähän ennen vuodenvaihdetta tehtyyn henkirikokseen.

Näytteitä verrataan rikospaikan lähellä löydetyn teräaseen dna-näytteisiin ja ne hävitetään sen jälkeen.

Operaatio päättyy tänään iltayhdeksään mennessä.